བྱེ་བྲག་ཏུ་རང་རེ་བོད་ལ་མཚོན་ན།སྤྱི་ཡོངས་ནས་བོད་མི་རིགས་ལ་སེམས་ཅན་ཞིག་འཆི་བཞིན་པ་མཐོང་ནའང།གང་དྲགསྙིང་རྗེ་ཨང་ཟེར་བ་དང༌།འབུ་ཞིག་ཉེན་ཁ་ཡོད་སར་ཡོང་གི་ཡོད་ན་གང་ཐུབ་ཀྱིས་ཉེན་ཁ་མེད་ས་ཞིག་ལ་སྐྱེལ་བའི་གོམས་གཤིས་ཤིག་ཡོད།དེ་རྩ་ཆེན་པོ་རེད།ཁ་སྔོན་རྒྱ་གར་ལྷོ་ཕྱོགས་སུ་དུས་དབང་བསྐུར་སྐབས་རྒྱ་གར་བ་ཞིག་ཡོད།ངོས་དང་ངོ་ཤེས་སུ་གྱུར་པ་རེད།ཉིན་ཞིག་ཁོང་དང་མཉམ་ལམ་དུ་འགྲོ་བའི་སྐབས་ཤིག་ལམ་ཁའི་སྟེང་བབས་པའི་སྦྲང་བུ་ཞིག་རྒྱ་གར་བ་དེས་འཕྲལ་དུ་རྡོག་བརྫིས་བཏང་སོང་།སྐབས་དེར་ངོས་རང་སྐད་ཤོར་བ་རེད།དེ་དུས་རྒྱ་གར་བ་དེས་མ་འོངས་པར་འབུ་གཏན་ནས་གསད་རྒྱུ་མིན་ཟེར།ང་ཚོ་བོད་པའི་ལྷན་སྐྱེས་ཀྱི་གོམས་གཤིས་ནང་གཞན་གྱི་ཚེ་སྲོག་ལ་བརྩི་བཀུར་བྱེད་པའི་བསམ་བློ་ཞིག་ཡོད་པ་དེ་ཡག་པོ་རེད།རྒྱ་རིགས་ནང་ཤ་མི་ཟ་མཁན་བསམ་པ་བཟང་པོ་དེ་འདྲ་འདུགའོན་ཀྱང་སྤྱིར་བཏང་སེམས་ཅན་གསོད་པར་དོ་སྣང་དེ་ཙམ་མི་འདུགཁྱེད་ཚོ་བོད་ནས་ཡོང་མཁན་ཚོས་ཤེས་ངེས་རེད།དུད་འགྲོའི་ཚེ་སྲོག་ལ་ཡ་ང་བག་ཚ་མེད་པའི་མི་དེ་དག་རིམ་བཞིན་མིའི་ཚེ་སྲོག་ལའང་ཡ་ང་བག་ཚ་མེད་མཁན་ཞིག་ཏུ་འགྱུར་བཞིན་ཡོད།